[{"text_idx": "#000000", "text": "Narva volikogu andis Ragn-Sellsi po\u0303levkivituhkade va\u0308a\u0308rindamise tehasele rohelise tule"}, {"text_idx": "#000001", "text": "Narva linnavolikogu kiitis eile u\u0308heha\u0308a\u0308lselt heaks detailplaneeringu ja keskkonnamo\u0303jude hindamise algatamise, mis ka\u0308ivitab ettevalmistusto\u0308o\u0308d Ragn-Sellsi po\u0303levkivituhkade va\u0308a\u0308rindamise tehase rajamiseks Balti Elektrijaama territooriumi vahetusse la\u0308hedusse."}, {"text_idx": "#000002", "text": "Narva linnapea Katri Raik u\u0308tles, et Narva elanikud andsid ta\u0308na selgelt ma\u0308rku, et nad tahavad olla osalised Po\u0303hjamaade suurimas ringmajandusprojektis. \u201cNarval on suur potentsiaal kasvatada selle projektiga Eesti majanduse konkurentsivo\u0303imet ning olla kliimaneutraalsuse, rohepo\u0308o\u0308rde ja ringmajanduse eestvedaja,\u201d lisas Raik."}, {"text_idx": "#000003", "text": "Ragn-Sellsi projektijuhi Alar Saluste so\u0303nul on ta\u0308nane volikogu otsus oluline vahefinis\u030c ja tunnustus aastaid kestnud eelto\u0308o\u0308le, et Narva ku\u0308lje alla kerkiks tehas, mis esimese rohepo\u0308o\u0308rde projektina suudab po\u0303levkivituhast toota kliimaneutraalset kaltsiumkarbonaati, edaspidi aga samast tuhaja\u0308a\u0308gist va\u0308lja vo\u0303tta veel magneesiumi ja teisi tooraineid. \u201cPo\u0303levkivituhkades, mis on aastaku\u0308mneid ja\u0308a\u0308tmetena seisnud Ida-Virumaa ma\u0308gedes, on peidus suur vo\u0303imalus Narva, Eesti ja kogu maailma jaoks. Kohalikus vaates loob meie tehas palju uusi to\u0308o\u0308kohti ja tugevdab Narva investeerimiskliimat. Maailma mastaabis hakatakse Narva tehases lahendama ja\u0308rjest teravamat tooraine- ja keskkonnakriisi,\u201d lisas Saluste."}, {"text_idx": "#000005", "text": "Ragn-Sells soovib po\u0303levkivituhkade va\u0308a\u0308rindamise demotehase Narva linna ku\u0308lje all, Eesti Energiale kuuluva Balti Elektrijaama to\u0308o\u0308stusterritooriumil ka\u0308ivitada 2025. ja po\u0303hitehas 2028. aastal. Tehase asukoha valikul sai ma\u0308a\u0308ravaks tuhama\u0308gede vahetu la\u0308hedus, olemasolev to\u0308o\u0308stusinfrastruktuur ning minimaalne mo\u0303ju kohalikule elukeskkonnale. Tehase rajamine toob regiooni hinnanguliselt 250 miljonit eurot investeeringuid. Kokku luuakse umbes 100 otsest ja 400 kaudset to\u0308o\u0308kohta."}, {"text_idx": "#000008", "text": "Eesti Energia juhatuse liige Margus Valsi so\u0303nul on neil partnerina hea meel, et koosto\u0308o\u0308projekt Ragn-Sellsiga on jo\u0303udnud ja\u0308rgmise suurema teeta\u0308hiseni. \u201eEesti Energia arendab olemasolevast elektri- ja vedelku\u0308tuste tootmisest ringmajandusel po\u0303hineva su\u0308sinikuneutraalse ja ja\u0308a\u0308tmevaba keemiato\u0308o\u0308stuse, kus iga meie toode ja tootmisprotsessi ko\u0303rvalsaadus on sisendiks ja\u0308rgmise toote valmistamiseks ning elukaare lo\u0303ppu jo\u0303udnud tooted saavad meie protsessi sisendiks. Nii otsime pidevalt uusi vo\u0303imalusi ka tuha senisest suuremaks va\u0308a\u0308rindamiseks ja maksimaalseks a\u0308rakasutamiseks,\u201c lisas Vals."}, {"text_idx": "#000009", "text": "Kaltsiumkarbonaadi tootmine on praegu keskkonda oluliselt kahjustav, na\u0308iteks iga tonni uue toote maa seest va\u0308lja kaevamiseks emiteeritakse ligi 1 tonni CO2, mis on vo\u0303rreldav tsemendito\u0308o\u0308stusega. Ragn-Sellsi poolt toodetav PCC on aga negatiivse CO2 bilansiga ehk selle toomise ka\u0308igus seotakse rohkem CO2 kui emiteeritakse. Ragn-Sells suudab po\u0303levkivituhkade va\u0308a\u0308rindamise ka\u0308igus aastas siduda 250 000 \u2013 300 000 CO2, mis moodustavad 10% FIT55 raames Eesti riigile pandud su\u0308siniku sidumiskohustusest."}, {"text_idx": "#000014", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000015", "text": "Notify me of follow-up comments by email."}]